ก่อนหน้านี้เราเคยเขียนถึงร้านคัพเค้กเลิฟที่สาขาเมกะบางนามาแล้ว มาคราวนี้เราจะขอเขียนถึงสาขาสยามพารากอนบ้างนะคะ  เพราะพอดีมีไปนั่งกินมาเมื่อไม่นานมานี้น่ะค่ะ ^^

ตัวร้านยังคงคอนเซ็ปท์สวยงามน่ารักน่านั่งเหมือนกันกับสาขาอื่นๆเลยค่ะ ชอบจริงๆนะ ตกแต่งด้วยโทนสีสดใส ทำให้ดูเหมาะสำหรับคู่รัก หรือแม้แต่กลุ่มเพื่อนก็นั่งได้นะคะ ที่สำคัญ ถ่ายรูปออกมาแล้วสวยมากเลยค่ะ 

คัพเค้กมีให้เลือกหลากหลายมากเลยจนเลือกไม่ถูก แต่สุดท้ายตัวคัพเค้กที่เราสั่งมาทานงวดนี้คือ เมนูเลิฟเลมอนเนสกะคัพเค้กอันทิเมสช็อกโกแลตค่ะ อยากจะบอกว่าอร่อยมากกกเลย! >__<  เค้กนุ่มหวานอร่อยกำลังดี ครีมเข้มข้นได้ใจ สุดยอดจริงๆค่า~

แต่สำหรับสาขานี้นะคะ ไม่ค่อยพอในเรื่องพนักงานนิดหน่อยค่ะ พนักงานชอบทำหน้าไม่รับแขก ถามอะไรไปก็ไม่ค่อยตอบ เอาแต่พยักหน้าแบบเนือยๆ นอกจากนี้เรายังสงสัยค่ะว่าตกลงที่ร้านมีWIFIให้ลูกค้าใช้หรือเปล่า เพราะมันขึ้นสัญญาณ WIFI มา แต่พอไปถามรหัสWIFIจากพนักงาน พนักงานดันบอกว่าที่นี่ไม่มี WIFI เลยงงค่ะ =__=; ตกลงคือยังไงกันแน่???  